0372.xml
لاستھ مالنگا نیوزی لینڈ کے خلاف سیریز کے آخری دو ون ڈے کھیلیں گے۔ مارون اتاپتو
کولمبو ۔ 22 دسمبر (اے پی پی) سری لنکا کرکٹ ٹیم کے کوچ مارون اتاپتو نے کہا ہے کہ لاستھ مالنگا تیزی سے صحتیاب ہو رہے ہیں اور وہ نیوزی لینڈ کے خلاف ون ڈے سیریز کے آخری دو میچوں کیلئے دستیاب ہوں گے۔ سری لنکن سٹار فاسٹ باؤلر لاستھ مالنگا ٹخنے کی انجری میں مبتلا تھے، انہوں نے رواں سال ستمبر میں سرجری کرائی اور وہ بحالی صحت کے عمل سے گزر رہے ہیں۔ انجری کے باعث وہ بھارت اور انگلینڈ کے خلاف سیریز نہیں کھیل سکے۔ سری لنکن کوچ مارون اتاپتو نے اپنے ایک بیان میں کہا کہ لاستھ مالنگا ابھی تک سرجری کے بعد زیر علاج ہیں اور سب کچھ پلان کے مطابق ٹھیک چل رہا ہے۔ انہوں نے کہا کہ نیوزی لینڈ کے خلاف ون ڈے سیریز میں ان کی واپسی متوقع ہے اور وہ آخری دو میچوں کیلئے دستیاب ہوں گے۔ واضح رہے کہ لاستھ مالنگا اب تک 177 ایک روزہ میچز میں 271 وکٹیں حاصل کر چکے ہیں۔ وہ ورلڈ کپ 2014 کیلئے سری لنکا کے ابتدائی سکواڈ میں شامل ہیں۔
APP
22.12.14
0372p.xml
کیویز سے ون دے سیریز ، لسیتھ مالنگاکیکھیل مین واپسی کا امکان
ویلینگٹن (اسپورٹس ڈیسک )سری لنکن فاسٹ بولر لسیتھ مالنگاکی نیوزی لینڈ کے خلاف ون ڈے سیریز میں واپسی متوقع ہے ،وہ ٹخنے کی سرجری کے باعثانگلینڈ سے ایک روزہ سیریز نہیں کھیل پائے تھے جو7 میچز پر محیط تھی ۔ نیوزی لینڈ میں بھی آئی لینڈرز نے7 ایک روزہ میچ کھیلنے میں جو کہ 11سے29 جنوری تک شیڈول ہیں،مالنگا کے بارے میں امید کی جا رہی ہے کہ وہ آخری دو میچز کھیل کر ورلڈ کپ کیلیے وارم اپ ہوں گے۔کوچ مران اتاپتو کا کہنا ہے کہ اب بھی فاسٹ بولر صحتیابی کے مرحلے سے گزر رہے ہیں تاہم سب چیزیں پلان کے مطابق ہی چل رہی ہیں ۔
express
23.12.14